
uferinţa Doamnei 
aria Brâncoveanu 


entru a ne putea apropia de cel care plân- 

ge, ne trebuie lacrimi, ca să-l înţelegem pe 

cel care suspină trebuie să ne frângem 
inima, iar dacă vrem să ne facem părtaşi la du- 
rerea cuiva se cuvine să fim împreună-pătimitori. 
Şi toate acestea ne cer deopotrivă duioşie, mări- 
nimie şi dragoste nefățarnică. Cu ce îndrăzneală 
ne vom apropia cu cugetul şi simţirea de tân- 
guirea Doamnei Maria Brâncoveanu, când vedem 
că pătimirile, lacrimile şi suspinurile ei au înălțat 
un munte ale cărui piscuri au ajuns până în Cer? 
Nimic nu ne îndreptățeşte în îndrăznirea de a grăi 
vreun cuvânt despre taina acestui noian de sufe- 
rință purtat în suflet de soţie şi mamă. Aşadar ne 


rămâne fie o tăcere îndemnătoare la rugăciune, 
fie să încercăm lăuntric spre a găsi o cale cuviin- 
cioasă care să ne pregătească sufletul ca măcar să 
privească înspre adâncul cel înalt al suferinței 
Doamnei Maria. 


Toţi cei care au izbândit cu adevărat, întru 
Hristos Domnul au biruit, iar calea le-a fost urzită 
din nenumărate lacrimi, plângeri, dureri şi sus- 
pine. Însă pătimirile tuturor oamenilor au fost 
îmbrăţişate de Mântuitorul lisus în Ghetsimani şi 
astfel au fost înveşmântate în sudori de sânge 
(Luca 22, 44), ca şi într-o hlamidă împărătească. 
Ca nişte peceţi ale biruinței Domnului Hristos 
asupra morţii, Sfintele Taine ale Bisericii ne des- 
chid şi ne luminează cărările cele înguste ale 
mântuirii firii omeneşti. De aceea am socotit că o 
apropiere cuviincioasă de taina sufletului Doam- 
nei Maria Brâncoveanu ar fi tocmai o aplecare 
spre înţelegerea lucrării harului dumnezeiesc 
întru care ea a izbândit. 

După preainţeleapta iconomie a Bisericii lui 
Hristos, tuturor celor care se învrednicesc de 
Taina Sfintei Cununii, la încheierea slujbei li se 
împărtăşeşte prin preotul slujitor această binecu- 
vântare: „Cel Ce cu venirea Sa în Cana Galileii a 


arătat nunta cinstită, Hristos, Adevăratul Dumne- 


zeul nostru, pentru rugăciunile Preacuratei 
Maicii Sale, ale Sfinților, măriților şi întru tot lău- 
daţilor Apostoli, ale Sfinţilor de Dumnezeu încu- 
nunați şi întocmai cu Apostolii, Împărații Con- 
stantin şi Elena, ale Sfântului Marelui Mucenic 
Procopie, şi ale tuturor Sfinţilor, să ne miluiască 
şisă ne mântuiască pe noi, ca un Bun şi lubitor de 
oameni“. Această blagoslovenie de la sfârşitul 
rânduielii Nunții este asemenea unei peceţi dum- 
nezeieşti, iar taina şi puterea ei desăvârşită sunt 
lucrătoare până astăzi, dezvăluindu-ni-se deopo- 
trivă şi din viața şi pătimirea familiei Brân- 
coveanu. 


Încă de la sfârşitul domniei lui Antonie Vodă 
din Popeşti (1669-1672), tânărul boier Constan- 
tin Brâncoveanu dobândise la Curte isprăvnicia 
de paharnic şi se făcuse remarcat prin noblețea, 
destoinicia şi blândeţea sa. Fără îndoială că aces- 
te însuşiri, precum şi bunul său neam i-au fost 
prețuite de voievod şi socotim că acesta va fi avut 
de spus un cuvânt hotărâtor în căsătoria nepoa- 
tei sale de fiu, Maria. Astfel, în 1674, cei doi miri, 
tânărul şi chipeşul Constantin Brâncoveanu şi 
frumoasa Maria au primit împărtăşirea nunții. 
Prin Taina Sfintei Cununii se pecetluia dragostea 
lor firească şi se alcătuia întru mădularele trupu- 
lui lui Hristos o nouă unire ce va fi pricinuitoare 
de înnoire a firii omeneşti, mijlocindu-li-se „via/ 
pașnică, lungime de zile, înțelepciune, dragoste a 
unuia către altul întru legătura păcii, dar de 
prunci, seminţie cu viaţă îndelungată, cununa cea 
neveştejită a măririi“. Cu adevărat, familia tână- 
rului Brâncoveanu a fost binecuvântată de Dum- 
nezeu din belşug cu darul pruncilor, credincioasa 
doamnă Maria născând nu mai puțin de unspre- 
zece copii, anume patru feciori şi şapte fete. Bucu- 
rie desăvârşită era în casa lui Brâncoveanu ori de 


34 


anul VI e nr. 66 


REPERE 


câte ori sporea numărul fiilor şi al fiicelor sale, 
căci, din darul Domnului, avea cu ce-i creşte, iar 
pentru înzestrarea lor săvârşea nu puțină sâr- 
guinţă şi osteneală. În viaţa casnică tânărul tată s- 
a dovedit a fi cumpătat, strângător, milos şi blând 
cu toți. La doi ani după căsătoria lor li s-a născut 
cea dintâi fiică, pe care au numit-o Stanca, poate 
după numele bunicii din partea tatălui. În 1678 a 
venit pe lume Maria, iar mai apoi, în 1682, s-a năs- 
cut şi Ilinca. În anul următor, 1683, Brâncoveanu 
a dobândit cel dintâi fiu, pe care la numit Con- 
Stantin, iar în 1685 s-a născut şi Ştefan. Apoi au 
urmat în 1686 Safta, în 1690 Radu, Ancuţa în 
1691, Bălaşa în 1693, Smaranda în 1696, iar prin 
1697 ori 1698 s-a născut şi cel din urmă fecior, 
anume Matei. Toate vlăstarele brâncoveneşti 
s-au învrednicit de o bună şi aleasă creştere, iar 
prin iconomia lui Dumnezeu şi dreapta lor voire 
s-au făcut pricină de bucurie veşnică părinților 
lor. 


În 1714 Voievodul Constantin Brâncoveanu 
şi Doamna Maria adunaseră 40 de ani de căsnicie. 
Tot în acest an domnitorul urma să îşi sărbătore- 
ască împlinirea celor 60 de ani de viață pămân- 
tească, însă prin iconomia lui Dumnezeu prăznui- 
rea s-a strămutat în Ceruri întru slava muceniciei. 
Acestea toate s-au împlinit la 15 august 1714, la 
praznicul Adormirii Maicii Domnului. În această 
zi Doamna Maria îşi sărbătorea ziua numelui şi 
tot în această zi s-a simțit cel mai aproape de 
adâncul de durere al Preasfintei Născătoare de 
Dumnezeu. A sosit şi acea veste cutremurătoare 
prin care i se spunea că soţul şi fiii ei au fost des- 
căpățânaţi, însă mai presus de aceste cuvinte 
străjuia o lumină. În inima Doamnei Maria răsu- 
na limpede şi lin cuvântul pe care Dreptul Si- 
meon l-a grăit Fecioarei Maria: „Prin sufletul tău 
va trece sabie, ca să se descopere gândurile din 
multe inimi“ (Luca 2, 35). Primind în inimă cu- 
vintele ce-i vesteau moartea soțului şi fiilor săi, 
Doamna Maria şi-a revărsat privirea spre cerul 
brăzdat de gratiile temniţei. Trupul i s-a umplut 
de sudori reci, sufletul parcă i-a înghețat în sus- 
pin, însă apoi a izbucnit pârjolul durerii, iar lacri- 
mile parcă se prefăceau toate în sânge. O, Sfântă 
Marie Brâncoveanu, luminează-ne pe noi să pri- 


ROST 


cepem cutremurătoarea şi luminata biruință a 
suferinței! 

În vremea întemnițării din Stambul şi mai 
apoi în vremea exilului din Kutahia, în sufletul 
Doamnei Maria s-au perindat multe aduceri 
aminte ale celor dragi şi nenumăratele lacrimi 
i-au sfinţit chipul. Albită în cuptorul noianului de 
tânguiri şi suspine, dragostea Doamnei Maria 
pentru cei marti i-a înveşmântat sufletul cu 
o tainică străluminare: rugăciunile soțului şi ale 
fiilor săi erau ca un acoperământ asupra celor ră- 
maşi în viaţă din neamul lor, iar ajutorul şi mân- 
gâierea Preasfintei Născătoare de Dumnezeu se 
făceau simţite în toată vremea. Rugăciunile înlă- 
crimate pe care văduva Maria le îndrepta către 
Maica Domnului i-au adus multă alinare, pentru 
că pricepea că aşa cum soţul şi fiii săi ÎL urmaseră 
în pătimiri pe Stăpânul Hristos, aşa şi ea se în- 
vrednicise să urmeze Aceleia pentru care moar- 
tea Fiului lui Dumnezeu a fost cea mai istovitoare 
suferință. Pe această cărare lăuntrică a lacrimilor, 
Maria Doamna a gustat din adâncurile harului lui 
Dumnezeu şi a cunoscut nemijlocit că suferința 
întregii lumi se adună în inimile celor ce pătimesc 
întru tânguirea sufletului. 

Spre întărirea Doamnei Maria pe această 
cale a împreună-pătimirii, a iertării şi a dragostei 
dumnezeieşti, Maica Domnului a arătat o minune 
care s-a săvârşit în ziua praznicului Adormirii 
Sale, în vremea Sfintei Liturghii, tocmai când la 
Constantinopol se plinea martiriul Brâncoveni- 
lor. Acest lucru minunat i-a fost vestit Doamnei 


anul VI e nr. 66 


3% 


ROST 


Maria cu multă amănunțime, însă pentru noi cei 
de azi această împrejurare a rămas însemnată 
doar în filele cronicilor: „Trimiţând Ştefan Vodă 
pe doamnă-sa şi pe coconii lui la mânăstirea 
De-un-lemn, unde este o icoană a Maicăi Precestii, 
făcătoare de minuni, pentru închinăciunea şi 
pentru chip de evlavie, întâmplându-se în ziua de 
Sântă Măria Mare, adecă Adormirea Precestii, de 
era acolo doamna la mânăstire, în care zi şi la 
Țarigrad au tăiat pe Constantin Vodă şi coconii 
lui (0, minune), într-aceeaşi zi au lovit pe această 
doamnă a lui Ştefan Vodă nevoie, lovitură, îndră- 
cire cât s-au spăriat toți câți era acolo cu dânsa şi 
să mira ce să-i facă. Şi multă vreme cu acea îndră- 
cire au fost. Şi această întâmplare fiind, iar n-au 
venit Ştefan Vodă şi cu ai lor la cunoştinţă ca să-şi 
vază păcatul ce l-au făcut, pentru care Dumnezeu 
şi minune mare au făcut de s-au îndrăcit doamna 
sa şi să fie căzut la pocăianie, ci au zis că o au fer- 
mecat călugărițele de acolo împreună cu o călu- 
găriță anume Olimpiada, ce era mătuşe doamnii 
Păunii, soră cu mumă-sa şi le-au pus la mare 
pedeapsă pe toate şi pe unele din muieri de ace- 
lea le-au şi spânzurat, iar pe mătuşă-sa Olimpiada 
o au trimis la Baţcov, la mânăstire şi o au zidit 
într-o chilie, lăsându-i numai o ferestruie de-i da 
pe acolo pită şi apă. 

Această pocăință făcea ei pentru păcatele 
lor. Şi nu s-au îndăstulat Ştefan Vodă numai pe 
moartea lui Constantin Vodă şi a feciorilor lui, ci 
încă fiind doamna şi ginerii lui Constantin Vodă 
şi alţi oameni ai lui scăpați din primejdia morţii 
pre carele vrea turcii să-i sloboază să vie în țară, 
iar el s-au sfătuit cu tată-său şi cu sfetnicii lor că nu 
să cade să vie în țară, ci să-i facă surgun. Şi au fă- 
cut meşteşug cu imbrihorul şi i-au înşălat de au 
dat bani 80 de pungi, zicându-le că zic turcii că de 
vor da aceşti bani îi vor slobozi şi ei în nădejdea 
aceea au trimis pe la casile lor aici în țară de au 
făcut cum au putut, de au dat acei bani şi despre 
altă parte scria la imbrihor ca să să nevoiască să-i 
facă surgun la Kiutaiu, la Anadol şi au fost cu 
banii daţi şi surguniţi“!. 

După întoarcerea din exil, Doamna Maria a 
purces spre Mănăstirea Dintr-un Lemn spre a se 
închina şi a aduce mulțumire Preasfintei Născă- 
toare de Dumnezeu. Şi pentru acest sfânt locaş, ca 

pentru atâtea altele, familia Brâncoveanu îşi 
dăruise osteneala ctitoricească. Însă în 1715 loca- 
şul fusese înnoit, iar acum deasupra uşii bisericii 
se putea citi această pisanie: „Această sfântă şi 
dumnezăiască mănăstire care se numeaşte Dentr:un 
lemn, unde să cinsteaşte şi să prăznuiaşte Naşte- 
rea Preasfintei şi Preacuratei de Dumnezău Năs- 
cătoare Fecioarei Maria, din temelia ei iaste zidită 
şi făcută de loan Matei Basarab Voievod. Deci, 
trecând multă vreme, început-au a să învechi şi a 
să strica toate lucrurile și zugrăveala. Dup-aceia, 
din voia şi porunca lui Dumnezău stând Domn 
blagocestivul şi creştinul loan Ştefan 
Cantacuzino Voievod; deci, având mare evlavie 
cătră sfântul locaşul acesta, numaidecât cu osâr 
die s-au apucat ca de iznoavă a o înfrumuseţa, 
luminând şi mai lărgind întâi biserica şi zugrăvin- 
du-o a doaoa şi împodobind-o şi cu tâmple şi cu 
altele ce i-au trebuit, făcând şi case şi chilii de pre- 
jurul ei, cum să veade, în slava Preacuratei Stăpâ- 
ne şi întru pomenirea Mării Sale şi a părinților, 
săvârşind la leat 7223 [1715], mes. Avgust 30 dni. 
Ispravnic fiind chir loan arhimandrit de la 
Hurezi“?. 

În obştea românească era adeverit că aceas- 
tă grabnică înnoire a locaşului de la Dintr-un 
lemn era o diversiune prin care Cantacuzinii 
voiau să acopere ruşinea pe care o pătimise în 
biserică Doamna Păuna, „îndrăcindu-se“ - după 
cum cronicarul grăieşte. 

Văzând înnoirile făcute la Mănăstirea 
Dintr-un Lemn, Doamna Maria nu putea să nu îşi 
aducă aminte că dimpreună cu soțul său au fost 
naşii de cununie ai lui Ştefan şi Păuna, cei care 
mai apoi le-au fost călăi tăinuiţi, iar acum erau 
zugrăviți în rânduiala ctitorilor. Cu multă durere 
în suflet intrând în biserica mănăstirii, Doamna 
Maria s-a plecat în rugăciune înaintea icoanei 
Maicii Domnului. În minte îi răsunau cuvintele pe 
care soțul său i le-a grăit lui Ştefan Cantacuzino în 
Vinerea Mare, ziua plecării familiei lor spre 
Constantinopol: „Finule Ştefan, dacă aceste ne- 
norociri sunt de la Dumnezeu pentru păcatele 
mele, facă-se voia Lui. Dacă însă sunt roada 
răutăţii omeneşti, pentru pieirea mea, Dum- 
nezeu să ierte pe duşmanii mei, dar păzească-se 
de mâna teribilă şi răzbunătoare a judecății 


1 C£. Anonimul brâncovenesc, în Martiriul Sfinţilor Brâncoveni, ediţia a Il-a, Ed. Sophia, 2007, pp. 273-275. 
2 Nicolae Iorga, Inscripții din bisericile României, vol. 1, Bucureşti, 1907, pp. 181-182. 

23 
divine“3. 

sufletul văduvei Maria, însă nu şi-a lăsat cugetul 
să săvârşească judecată asupra celor ce le-au 
uneltit pieirea, căci nu voia să se despartă de 
harul cel mângâietor al Preasfântului Duh. 
Cuvântul iertării rostit de bărbatul său în Vinerea 
Mare, precum şi graiurile de îmbărbătare pe care 
soţul ei Constantin le-a grăit fiilor, erau aseme- 
nea unor ziduri de cetate întru care nu putea 
năvăli ura şi răzbunarea. Ce dulce s-a făcut în 
inima ei dragostea pentru vrăjmaşi şi cât de min- 
unate sunt cuvintele de îndemn şi mărturisire ale 
tatălui copiilor ei: „Fiii mei, fiii mei! Iată toate 
avuţiile şi orice alta am pierdut. Să nu ne pierdem 
încă şi sufletele! Staţi tare, bărbăteşte, dragii mei, 
şi nu băgați seamă de moarte; priviţi la Hristos 
Mântuitorul nostru, câte a răbdat pentru noi şi cu 
ce moarte de ocară a murit! Credeţi tare în aceas- 
ta şi nu vă mişcaţi, nici vă clătiţi din credința 
pravoslavnică pentru viața şi pentru lumea 
aceasta! Aduceţi-vă aminte de Sfântul Pavel, ce 
zice: că nici sabie, nici îmbulzeală, nici moarte, 
nici alta orice nu-l va despărți de Hristos, că nu 
sunt vrednice muncile şi nevoile aceste de aici 
spre mărirea ceea ce o va da Hristos. Acum dară, 
o dulcii mei fii, cu sângele nostru să spălăm 
păcatele noastre!“.4 


În fierbinţeala rugăciunii, Doamna Maria a 
mulțumit Maicii Preacurate, s-a rugat pentru toţi 
cei iubiţi ai săi, însă deopotrivă şi pentru Păuna, 
Ştefan şi stolnicul Constantin Cantacuzino. 

Simțea cu încredințare că aici, în faţa icoanei 
înaintea căreia se ruga, pronia lui Dumnezeu a 
săvârşit judecată asupra Cantacuzinilor, iar toate 
cele petrecute după uciderea soțului şi a fiilor săi 
întăreau acest lucru. Din cele pe care i le spusese 
amănunțit Patriarhul Hrisant, Doamna Maria cu- 
noştea pribegia văduvei Păuna dimpreună cu 
copiii săi Radu şi Constantin. 

În 2004, când a fost înlăturată ferecătura 
metalică a icoanei Maicii Domnului de la Mănăsti- 
rea Dintr-un Lemn, s-a putut vedea că este o icoa- 
nă zugrăvită pe ambele părți. În procesul de 
restaurare s-a descoperit că pe spatele icoanei 
este înfăţişată Înfricoşătoarea Judecată. Cu ade- 
vărat, o înfricoşată judecată li s-a făcut Cantacuzi- 
nilor prin această icoană. Însăşi mărturia istorică 
adevereşte foarte limpede. 

Sub privirea blândă şi ocrotirea Maicii Dom- 
nului, Voievodul Constantin Brâncoveanu pri- 
meşte moarte martirică dimpreună cu cei patru 
fii ai săi şi cu sfetnicul Ianache. Acest lucru se să- 
vârşeşte tocmai când Vodă împlineşte 60 de ani, 
la praznicul Adormirii Preacuratei Fecioare, la 15 
august 1714. Ştefan Cantacuzino şi tatăl său stol- 
nicul Constantin mor mişeleşte la 7 iunie 1716, 
fiind spânzurați pe neaşteptate şi apoi decapitaţi. 
Moartea lor s-a petrecut la praznicul Sfintei 
Treimi, vădindu-se a Cui dragoste nu au înțeles-o 
întru adevăr şi lucrare, ci doar au fățărnicit-o. 

Doamna Maria a plecat din țară întru defăi- 
marea mazilirii lui Brâncoveanu şi s-a întors cu 
multă cinste, în octombrie 1716, dimpreună cu 
voievodul loan Mavrocordat. Doamna Păuna 
cunoaşte şi ea necinstea mazilirii soțului ei în ia- 
nuarie 1716, iar când află că bărbatul i-a fost ucis 
de turci, izbuteşte să fugă din Constantinopol, 
însă rămâne pentru tot restul vieţii în pribegie pe 
meleagurile Apusului. 

Fiii lui Brâncoveanu s-au făcut prin ascultare 
şi mărturisire Mucenici ai Împăratului Hristos, iar 
fiii lui Ştefan Cantacuzino sunt îndemnați stărui- 
tor de Papa Clement al XIea să treacă la catoli- 


3 Aceste cuvinte ale Voievodului ni le relatează Anton Maria del Chiaro, cel care a fost martor nemijlocit al 
evenimentelor (v. Martiriul Sânţilor Brâncoveni, ed. cit., p. 247). 


4C£. Cronicii Bălăcenilor, în Martiriul Sfinţilor Brâncoveni, ed. cit., p. 279. 

cism, pentru a i se înlesni traiul în pribegie sub 
tutela împăratului de la Viena5. 

Şi chiar dacă până astăzi Cantacuzinii poartă 
asupra numelui lor prihana uneltirii uciderii 
Brâncovenilor, să arătăm înțelegere şi să ne aple- 
căm cu dragoste şi împreună-pătimire (compă- 
timire) către toate cele care nu s-au săvârşit după 
voia lui Dumnezeu, atât în neamul nostru, cât şi 
în întreaga fire omenească; şi, alipindu-ne cu- 
getul şi simţirea de rugăciunea Sfinților Mucenici 
Brâncoveni, să ridicăm glas către Mântuitorul 
Hristos şi să-L rugăm să ne arate mila Sa tuturor 
celor care suntem părtaşi ai firii omeneşti. Întru 
această osteneală să o avem drept pildă şi mijloc- 
itoare pe Sfânta Maria Brâncoveanu, căci prin 
lacrimile ei s-a făcut următoare a Maicii Pururea 
Fecioare, a Celei căreia Dreptul Simeon i-a proo- 
rocit: „Prin sufletul tău va trece sabie, ca să se des- 
copere gândurile din multe inimi“ (Luca 2, 35). 


III 


În ceasurile liniştite ale nopții, după ce îşi 
săvârşea rugăciunile, adeseori Doamna Maria se 
lăsa cuprinsă cu totul de dorul soțului şi al fiilor 
ei. Îi însoțea în amintirile sale scumpe şi le mân- 


gâia chipurile prin lacrimile care îi şiroiau pe 
obraji. Glasurile lor îi răsunau limpede în inimă 
alcătuind un luminos şirag al aducerilor aminte. 
După ce s-a întors din surghiun citise de nenumă- 
ca pe o rugăciune, şi pentru că lacrimile i se ames- 
tecau cu slovele tipăriturii, adeseori inima i se 
umplea de o minunată mângâiere. Parcă îl auzea 
şi acum pe Ştefan când rostise în biserică cuvân- 
tul său panegiric alcătuit în cinstea Adormirii Mai- 
cii Domnului. Îi dedicase anume ei acest cuvânt, 
iar când îl citea era încredințată că fiul său îi grăia 
de dincolo de hotarul de taină al acestei lumi. 

Pentru Maria Brâncoveanu graiurile fiilor 
săi erau slovă de rugăciune şi foc arzător care 
deopotrivă o mistuiau şi o răcoreau lăuntric. În 
lacrimi de dor sfânt a primit Doamna Maria mân- 
gâierea Preasfântului Duh şi a dobândit încredin- 
țarea că rugăciunile fiilor şi soțului său au ţesut 
minunat acoperământ asupra celor rămaşi în 
viaţă din neamul lor. Şi nici nu putea fi altfel, căci 
şi întru Mucenicii Brâncoveni s-a plinit înainteve- 
stirea Fiului lui Dumnezeu, făcută Sfinţilor 
Apostoli: „Vă vor da pe voi spre asuprireşi vă vor 
ucide şi veți fi urâţi de toate neamurile pentru 
numele Meu“ (Matei 24, 9), În acest chip s-a făcut 
lucrătoare biruința asupra neputinței omeneşti şi 
a fost dobândită mângâierea poruncii şi făgă- 
duinței date de Domnul: „Mergând, învățați toate 
neamurile, botezându-le în numele Tatălui şi al 
Fiului şi al Sfântului Duh, învățându-le să pă 
Zească toate câte v-am poruncit vouă, şi iată Eu cu 
voi sunt în toate zilele, până [a sfârşitul veacului“ 
(Matei 25, 19-20). Întru acest temei apostolesc 
recitind cuvintele alcătuite de fiii săi, în sufletul 
Doamnei Maria s-a limpezit încununarea urcuşu- 
lui pătimitor al familiei sale. Şi până astăzi dăinui- 
rea ctitoriilor brâncoveneşti înălțate spre Cer, 
străluceşte în chip tainic prin sângele pe care Mu- 
cenicii Brâncoveni l-au vărsat la temelia neamu- 
lui românesc şi deopotrivă al întregii firi ome- 
neşti. 

Prin pogorârea sufletului său într-un adânc 
de suferință, Sfânta Maria Brâncoveanu a dobân- 
dit biruință mucenicească asupra firii, strămutân- 
du-şi credința, nădejdea şi dragostea întru Fiul lui 
Dumnezeu Întrupat - Mântuitorul Iisus Hristos. 


5 Vezi cele patru scrisori adresate văduvei Păuna Cantacuzino şi fiilor săi de către Papa Clement al XI-lea, la 20 
februarie 1717 (în limba latină) - în Documente privitoare Ia istoria românilor, publicate de |. Slavici, vol. IX, 


partea 1, Bucureşti, 1897, pp. 542-544. 

Frânturi de Sinaxar 


Pr. Nicolae Tănase 


n cununa Slăvită a neomartirilor de neam ro- 

mânesc, străluceşte între pietrele de căpătâi 

familia Brâncovenilor. Aceştia au trecut la 
viaţa cea adevărată, la „casa nefăcută de mână, 
veşnică, în Ceruri“, mărturisind pe Hristos şi ne- 
vrând să se lepede de credința creştină în schim- 
bul vieţii pământeşti, la 15 august 1714. Uciderea 
lor a fost de o cruzime care i-a îngrozit şi pe turci, 
Constantin Brâncoveanu fiind silit să privească 
cum pruncii săi de parte bărbătească - Constan- 
tin, Ştefan, Radu şi Matei - şi bunul său prieten şi 
sfetnic Ianache, au sfârşit ucişi prin tăierea 
capetelor. 

Domnia îndelungată a lui Constantin Brân- 
coveanu a fost înainte de toate o pildă de viaţă 
creştină, sfârşindu-se prin înalta chemare a 
fiecăruia dintre noi, aceea de a fi martori ai slăvi- 
tei Învieri. Nenumărate sunt virtuțile sale pe care 
le-a lucrat în însăşi familia sa, model, de altfel, 
pentru supușii săi. În 1674, prin căsătoria cu 
Doamna Maria, întemeiază o familie care îl va ur- 
ma, fiecare în felul său, până la mărturia ultimă. 
Au fost binecuvântaţi de Bunul Dumnezeu cu un- 
sprezece copii, patru băieți şi şapte fete. Băieţii 
toți, chiar şi mezinul la vârsta sa crudă, s-au alătu- 
rat mărturiei tatălui lor primind împreună cu 
acesta cununa martiriului. Fetele împreună cu 
doamna Maria, i-au însoțit prin prigonirile îndu- 
rate atât în temniţă, cât şi în nevoile surghiunului, 
având ca întărire ceata sfinţilor mărturisitori că- 
rora li se alăturau şi ele. 

Martiriul lor a avut loc într-un mod plin de 
însemnătate teologică mergând spre patimă 
împreună cu Mântuitorul Hristos Care-i întărea 
prin luminarea înțelesului jertfei lor. În miercu- 
rea săptămânii mari a postului Paştilor, când În- 
suşi Dumnezeul nostru a fost vândut, Sfântul 
Constantin află de trădarea căreia i-a căzut vic- 


„Şi prin sufletul tău va trece sabie, 
ca să se descopere gândurile 
din multe inimi“ Luca 2, 35 


timă, patimă care revine parcă prea des în istoria 
neamului nostru. Vinerea mare este şi pentru 
întreaga familie a Brâncovenilor drumul dureros 
spre Golgota, căci este ziua arestării, zi în care 
profetic, Sfântul Constantin îşi lasă trădătorii în 
mâna lui Dumnezeu. Duşi la Istanbul, sunt întem- 
nițați şi supuşi chinurilor până la 15 august când 
poate, nu întâmplător, fericita Maria Brâncovea- 
nu îşi serba ziua numelui, iar iubitul ei soţ împli- 
nea 60 de ani. La praznicul Adormirii Maicii Dom- 
nului, Mântuitorul Hristos se coboară precum 
oarecând pentru ridicarea sufletului Maicii Fe- 
cioare, să ridice ca pe o jertfă bineprimită suflete- 
le curăţite ale Sfinţilor Constantin cu fiii săi Con- 
Stantin, Ştefan, Radu şi Matei împreună cu un- 
chiul lor Ianache. Şi dacă greu i-a fost marelui 
voievod să-şi vadă odraslele de parte bărbătească 
ucise cu barbarie de gâdele lui Ahmet al III-lea, 
poate mai mult a îndurat fericita Maria, cu ale ei 
fiice, când s-au văzut lipsite de soț şi tată, de copii 
şi fraţi. Apele Mării Negre au primit trupurile sfin- 
ţilor vrând parcă să le aducă acasă. În ţară va re- 
veni doar voievodul Constantin, sfintele-i moaşte 
odihnindu-se Ia biserica Sfântul Gheorghe-Nou 
din Bucureşti. 

Doamna Maria, văduvită de soţ şi de prunci, 
a fost condamnată la închisoare pe viaţă, dar cu 
ajutorul Celui de Sus, la sfârşitul lui 1716 revine 
în mult-iubita țară. Toţi aceşti ani a fost chinuită 
prin temnițe îndurând curajos chinurile mărtur- 
isirii. În timpul prigonirii, ivindu-se posibilitatea 
să fie slobozită spre a reveni acasă şi a avea grijă 
de trupurile iubitei sale familii, a fost amăgită, 
pentru că aceiaşi trădători s-au asigurat încă o 
dată în răutatea lor, că fericita Maria Brâncovea- 
nu va petrece restul vieţii în închisoare şi surghi- 
un. Dar, cum bunul Dumnezeu nu trece cu ve- 
derea pătimirile celor bineplăcuți ai Săi, a rânduit 
ca fericita să vină în Ţara Românească împreună 
cu noul domnitor loan Mavrocordat. Prigonitorii 

ei au sfârşit în chinuri groaznice, întărind parcă 
cuvântul Domnului care zice „a Mea este răzbu- 
narea“ (Romani 12, 19). 

Chiar în momentul martiriului Brâncoveni- 
lor a avut loc o minune însemnată care tot nu a 
deschis spre pocăință inima cantacuzinilor trădă- 
tori. La praznicul Adormirii Maicii Domnului în 
mânăstirea „De-un-lemn“, Doamna Păuna s-a 
demonizat rămânând multă vreme cu această 
îndrăcire. În loc să-şi revină întru sine, Ştefan 
Vodă a încercat să ascundă întâmplarea, săvâr- 
şind şi alte crime. Adâncit în răutatea sa, el s-a 
împotrivit voinţei fericitei Maria de a veni acasă, 
plătind preț greu pentru surghiunirea ei. Neîn- 
torcându-se până întru sfârşit, Ştefan Vodă şi tatăl 
său Stolnicul Constantin, au murit de mâna tur- 
cilor cărora vânduseră pe Sfinţii Brâncoveni. 

Tăria acestor sfinţi în faţa morții şi a prigo- 
nirilor pe care le înfruntau nu este întâmplătoa- 
re, ci se aşază pe temelia tare a familiei lor în 
mijlocul căreia stă Maria Brâncoveanu, mamă 
aleasă alături de pilda celorlalte mame de sfinți, 
sfinte la rândul lor. Iar dacă fericita Maria nu s-a 
învrednicit alături de preaiubitul său soț de cunu- 
na slăvită a muceniciei, a gustat din plin paharul 


d (1 : i 
cel amar al chinurilor trăite de sfinții mărturisi- 
tori. 

De aceea, truda binecuvântată de a prezenta 
lumii martiriul Brâncovenilor se plineşte acum 
printr-o a doua lucrare dedicată soției marelui 
Domnitor român. Actul prin care Sfânta noastră 
Biserică a recunoscut în rândul Sfinților pe 
Constantin al'Ţării Româneşti şi pe fii săi dimpre- 
ună cu lanache, poate fi întregit cu Maria „Doam- 
nă a toată Ungrovlahia“ reunind astfel chipul 
unei familii pildă, familie de sfinți. 

Nouă scrisori 
ale Doamnei Maria 


31 octombrie 1704 
Doamna Maria Brâncoveanu, către Hrisant 
Notara, 
despre nişte daruri care i le face 
şi moartea unei rudenii | 

Maria, cu mila lui Dumnezeu, Doamnă a 
toată Ungrovlahia. 

Preasfinţite şi preainvățate Mitropolit al Ce- 
sareii, chir Hrisant, ne închinăm cu evlavie Prea- 
Sfinţiei Voastre şi cea de față 


ă a noastră [scrisoare] 
să afle pe Preasfinţia Ta întru sănătate, fericire, 
mulțămire, bucurie şi toată bunăvoirea. Noi, cu 
mila lui Dumnezeu şi cu sfintele-Ţi rugăciuni, sun- 
tem sănătoşi. 

Am primit cu cea mai mare evlavie cinstita 
Ta scrisoare, trimisă nouă, din care aflând sănă- 
tatea Preasfinţiei Tale, din tot sufletul ne-am bu- 
curat şi ne-am învoioşat. lar cele scrise în ea le- 
am cunoscut bine şi cu de-amănuntul; în care cu 
mulțămire ne scrii pentru cămăşile trimise Prea- 
sfinției Tale, pentru care să avem iertare şi îngă- 
duință, pentru că se cuvenea ca înainte de praz- 
nic să se săvârşească şi să se trimeată Prea- 
Sfinţiei Tale, ci ne-a fost de împiedecare, pe 
lângă altele, şi moartea răposatului Radu; pen- 
tru care încă o dată cerem iertare. Avem grija 
cea mai mare şi pentru mantie; numai să ne dea 
sănătate Sfântul Dumnezeu. Mulţămim foarte 
mult Fericirii Tale pentru borcanele cu dulceaţă 
de chitru2. 

Acestea deocamdată, şi anii Fericirii Tale să 
fie de la Dumnezeu mulţi şi cu totul fericiţi. 

A Preasfinţiei Tale, ca o fiică, 

Doamna Maria 


sea 


7 ianuarie 1705 
Doamna Maria Brâncoveanu, către Hrisant de 
Cesareia, despre gătirile pentru nunta fiului ei 
mai mare 3 

Maria, cu mila lui Dumnezeu, Doamnă a 
toată Ungrovlahia. Preasfinţite şi preaînvăţate al 
nostru Preasfinţite de Cesareia, chir Hrisant, ne 
închinăm cu iubire Preasfinţiei Voastre, iar Dom- 
nul nostru lisus Hristos Cel născut din Fecioară şi 
Care a primit a fi tăiat a opta zi împrejur, să dea şi 
să hărăzească Preasfinţiei Voastre sănătate, 
voinicie, fericire şi, împreună cu mântuirea su- 
fletească, toate cele dorite. 

Preasfinţita scrisoare a Preasfinţiei Voastre 
am primit-o bucuroşi, ceea ce a fost şi semn al să- 
nătăţii voastre şi cele scrise în ea le-am aflat cu 
dragoste. Nu ne scapă din vedere că Preasfinția 
Voastră vrea binele nostru şi se roagă pentru 
toate cele bune nouă şi pentru toată fericirea; 
dar, pe lângă toate, ne mai rugăm de Preasfinţia 
Voastră ca, în sfintele-i rugăciuni, şi de acum îna- 
intesă nu contenească de a se ruga lui Dumnezeu 
pentru noi. Iar noi vom rămânea a fi datori cu 
mulțămire față de Preasfinţia Ta şi să-i slujim pe 
cât putem. Ne scrii să ne gătim pentru nunta fiu- 
lui nostru: noi ne gătim, ba chiar suntem gata, 
deoarece - slavă Domnului - cele de nevoie pen- 
tru nuntă nu ne lipsesc, adică pâine, mâncare şi 
celelalte le avem din belşug, dar fată după placul 
nostru nu aflăm: dar, aflându-se aceea, nu vom 
zăbovi să împlinim vorba Preasfinţiei Tale. 

Am primit cutia şi stafidele, pentru care 
mulțămim Preasfinției Voastre. Şi, de pe acum 


1 Reprodusă după N. Iorga, Documente greceşti privitoare a istoria românilor, partea 1, 1320-1716, Bucureşti, 


1915, pp. 364-365. 


2 Chitrul este un arbore exotic spinos, cu flori mari de culoare albă şi cu fructe comestibile, asemănătoare cu 


lămâile. 


5 Reprodusă după N. Iorga, Documente greceşti privitoare Ia istoria românilor, partea , 1320-1716, Bucureşti, 


1915, pp. 367-368. 

rugăm pe Preasfinţia Voastră să nu lipsească a ne 
scrie ca să ne bucurăm de sănătatea Ta. lar anii 
Preasfinţiei Tale fie de la Dumnezeu mulți şi 


preafericiți şi mântuitori. 


Maria Doamna 
meet 

30 martie 1713 
Doamna Maria Brâncoveanu, către Patriarhul 
Hrisant Notara, despre apropierea Paştilor şi 
micile daruri ce i le trimite“ 

Fiindcă s-a apropiat, cu Dumnezeu, şi prin 
rugăciunile Sfinţilor, şi Sfintele de lume mântu- 
itoare Paşti, pe care să se învredniceas- 
că Fericirea Ta a le serba cu sănătate şi a le 
prăznui cu iubire de Dumnezeu, n-am lipsit şi 
eu să aduc iubirii Tale stăpâneşti semnul 
aplecării pline de evlavie către Tine, care nu 
sunt nimic alta decât nişte mici daruri. Deci, Te 
rog pe Fericirea Ta să le primeşti binevoitor, ca 
de la o fiică duhovnicească, necătând la mica 
sumă a darului, ci la evlavia dăruitorului, şi să 
mă ienţi. 

Ai noştri toți, şi fii şi gineri şi nepoți, închi- 
nându-se cu evlavie Fericirii Tale, sărută cu sme- 
renie sfinţita-Ţi dreaptă. Acestea, deocamdată, iar 
preasfintele-Ți rugăciuni să fie cu mine în toată 
viaţa. 

A Fericirii Tale şi cu totul la poruncile Tale, 
Doamna Maria 


REPERE 


BRÂDGOYVEI 


GORISTARiTĂI GONSTARITILI RdDU 


4 martie 1717 
Doamna Maria a lui Constantin- Vodă 
Brâncoveanu, către Patriarhul Hrisant Notara, 
despre întoarcerea ei în țară, ostenelile ce şi-a 
dat ea cu boierii ca să ajute, buna cârmuire a lui 
Ioan-Vodă Mavrocordat și neputința în care se 
află de-a ajuta pe „Domniţă“5 


Fericita-Ți scrisoare cu smerenie am primit-o 
şi, aflând de buna-Ţi şi dorita-Ţi sănătate, m-am 
bucurat foarte. Am aflat şi cele în ea scrise pe 
rând, şi întâi pentru bucuria ce ai avut-o aflând 
sosirea noastră acasă şi găsirea celor de acolo, şi- 
Ți mulțămim... Ci-mi pare rău, Stăpâne preaferici- 
te, şi-mi mistui inima, ca una ce sunt fericită nu- 
mai după socotința lumii, iar cu adevărat departe 
de fericire. Pricina n-o mai însemn, ca una ce este 
Ştiută, cunoscând bine că nu-Ți este străină. 

Pe lângă acestea, îmi spui că se cuvine ca, 
pentru dragostea, sârguința şi grija ce-a arătat 
față de noi preaînălțatul Domn, scăpându-ne de 
acel surgun depărtat şi preajalnic şi învrednicin- 
du-ne de patria mult dorită, şi noi, în schimb, să 
arătăm aceste simțiri faţă de înălțimea Sa. Lucru 
de care nu trebuie să Te îndoieşti, gândindu-Te la 
aceea, anume în ce stare ajunsese țara şi că era în 
primejdie a se pustii şi a ajunge o Iliadă de rele, 
iar noi, împreună cu boierii, sârguindu-ne cu ce 


4 Reprodusă după N. lorga, Documente greceşti privitoare la istoria românilor, partea 1, 1320-1716, Bucureşti, 


1915, p. 514. 


5 Reprodusă după N. lorga, Documente grecești privitoare Ia istoria românilor, partea a Ia, 1716-1777, Bucureşti, 


1917, pp. 810-8i1. 

putere şi grijă am fost în stare, iată că iarăşi în 
puţină vreme ţara s-a adunat şi a venit la cea din- 
tâi stare a sa, şi, orice am fi crezut folositor şi 
prielnic pentru ridicarea țării, arătându-l, cu cea 
mai mare iuțeală şi fără zăbavă s-a săvârşit. Şi 
sunt încredințată că Domnul [loan], cârmuind tot 
aşa, cu harul lui Dumnezeu şi rugăciunile Tale 
sfinte, se va aşeza şi întări în preaînălțatu-i Scaun 
întru ani foarte mulți. 

Am aflat şi primirea de Tine a nepotului nos- 
tru de fiu şi ne-am bucurat, rugând pe Dumnezeu 
să-Ţi dea viață şi sporire de acum înainte. Dar ne 
arăţi pe lângă acestea şi pentru domniţă că, aflân- 
du-se la mare lipsă, a rugat pe Sfinţia Ta să ne-o 
spui în fericita-Ţi scrisoare, ca s-o ajutăm. Şi de 
unde? Că nouă în țară, după Dumnezeu, ne era 
nădejdea noastră, şi acum, viind aici, am găsit 
locul pustiu şi nimicit. Eu din nici o parte nu am. 
Era câte ceva în acele părți şi le-au răpit neoa- 
menii şi nemilostivii, şi s-au făcut şi aceia nimici- 
torii în al doilea rând ai casei mele. Dacă poate 
Fericirea Ta ştii în vreo altă parte, spune-mi-o, ca 
să iau şi eu şi s-o chivernisesc şi pe dânsa. Sunt şi 
cu fără mijloace, Stăpâne preafericite. Însă o sfă- 
tuiesc aceasta: ca în primăvară să vie aici, la oa- 
menii săi, la moşiile sale, ca să se chivernisească 
şi ea, ca şi astelalte fiice ale mele. 

Preacinstiţii boieri, cu nora şi cu nepotul 
meu de fiu, cu toții, în genunchi Ți se închină şi 
sfințita-Ți dreaptă cu evlavie o sărută. Acestea. lar 
sfintele şi de Dumnezeu ascultatele-Ți rugăciuni 
fie cu noi. 


Maria Doamna 
2 aprilie 1718 
Doamna Maria a Brâncoveanului, către 
Patriarhul Hrisant Notara, despre plecarea lui 
Nicolae-Vodă Mavrocordat, focul cel mare din 
Bucureşti şi cereri ale generalului-comandant 
din Ardeal 


Două sfințite scrisori ale Tale cu închinăci- 
une le-am primit, una prin arhidiaconul Tău şi 
alta prin Aivaz, din care aflând de buna şi prea- 
dorita-Ţi sănătate, covârşitor m-am bucurat. Am 
aflat şi cele scrise pe rând. Foarte îţi mulțămim că 


ROST 


nu lipseşti a ne bucura necontenit cu sfintele-Ți 
scrisori, vădind buna-Ți sănătate, de care şi de 
acum înainte ne rugăm să nu ne lipseşti, ci, când 
vei avea vreme şi vei afla aducător, să ne scrii, şi 
o vom recunoaşte ca har şi binefacere preamare. 

De aici ce să-Ți scriem? Că Domnul a plecat 
de aici la 26 ale lui martie şi că, înainte de pleca- 
rea lui, pentru multele noastre păcate, cu voia lui 
Dumnezeu, s-a întâmplat un foc foarte mare şi au 
ars multe case şi mănăstiri, mai ales Curtea Dom- 
nească şi vestita mănăstire a Sfântului Gheorghe. 
Suntem siguri că ai aflato. lar că ne-am întristat 
mult de ceea ce s-a întâmplat, e vădit, şi nu e ne- 
voie întru aceasta să mai vorbim de prisos, ci 
numai atâta zicem: Dumnezeu Sfântul, prin rugă- 
ciunile-Ţi sfinte, şi de acum înainte să ne fie cu 
îndurare şi să oprească mânia Lui cea dreaptă 
pornită asupra-ne, păzindu-ne de şi mai rele. 
Pentru „peucele“ ce Ţi-am mai scris înainte vre- 
me, nici un răspuns nu ne-a venit de la dumneaei 
Ruxandra. Generalul nu încetează zilnic să ni le 
ceară prin scrisorile-i stăruitoare şi ne rugăm să-i 
scrii şi a doua oară [Ruxandrei], ca să ni le 
trimeată cât mai iute, să scăpăm şi de tulburarea 
ce ne pricinuieşte Excelența Sa cu porunca. 

Ginerii mei de aici şi nora mea, cu fiul ei, se 
închină şi cu evlavie sărută sfinţita-Ți dreaptă; ai 
căruia ani fie de la Dumnezeu preamulţi şi feri- 
ciți, şi rugăciunile-Ți, de Dumnezeu ascultate, fie 
cu noi. 


A Fericirii Tale fiică întru Hristos şi la 
poruncă, 
Maria Doamna 
22 aprilie 1718 
Doamna Maria Brâncoveanu, către Patriarhul 
Hrisant Notara, 
despre arderea bisericii Sfântul Gheorghe” 


Scrisoarea-Ţi sfinţită de Ia 2 ale lui aprilie 
am primit-o cu evlavie şi pentru buna şi nouă 
preadorita-Ţi sănătate peste măsură ne-am 
bucurat; am cunoscut şi cele scrise pe rând. 
Şi pentru răul ce a făcut de obşte Ia toți focul ce 
s-a întâmplat, şi mai ales la mănăstirea 
Sfântului Gheorghe, că m-am întristat, cum 


* Reprodusă după N. Iorga, Documente greceşti privitoare la istoria românilor, partea a I-a, 1716-1777, Bucureşti, 


1917, pp. 830-831. 


7 Reprodusă după N. lorga, Documente greceşti privitoare la istoria românilor, partea a Ia, 1716-1777, Bucureşti, 


1917, pp. 831-833. 

i-am scris şi mai nainte, e vădit; la care lucru, 
desigur, de am avea, n-am lipsi a face în grabă 
cuvenitul ajutor; dar ştii Fericirea Ta lipsa ce o 
avem acuma, asemenea şi ce împrumutători 
avem şi ce strâmtorare ne fac zilnic, mai ales 
ginerii mei, şi cu deosebire Nico-lachi: atâta 
strâmtorare ne fac pentru banii lor, încât nu e 
cu putință în nici un chip s-o ducem. Numai 
Dumnezeu Sfântul să ne facă nouă mila Sa şi să 
ne scape de ei cât mai iute, ca şi ei să se odih- 
nească, şi eu să mă uşurez de tulburări ca aces- 
tea din partea lor. 

Ci, ca semn al preamarii noastre datorii, iată 
că am orânduit ca pe moşiile mele, cu însăşi a 
mea cheltuială, să facă oareşce lemnărie, ca să 
acoperim biserica; şi, dând Dumnezeu de acuma 
pace şi întărirea preaînălțatului nostru Domn, se 
va acoperi şi mai frumos, căci a făgăduit înălți- 


mea Sa să facă ajutor, de asemenea, şi pe boieri 
atunci îi vom îndemna să ajute şi dumnealor, ca, 
după putință, să se orânduiască toate, aşa cum au 
fost mai înainte. 


Pentru banii jupânesei răposatului Spe- 
Iaiotes, care-mi spui să-i dăm Preasfinţitului de 
Betleem, deocamdată să-i plătim toți, n-avem; ci, 
după puţine zile, vom da cei cinci sute Prea- 
sfinţiei Sale, iar pentru ceilalţi ne rugăm să fie 
puţină răbdare, şi, când vom avea în mână, vom 
face şi plata acelora. 

Ne scrieți pentru manuale (mânecare), că au 
venit acolo şi le-ai primit; pentru care ne-am bu- 
curat. Dumnezeu Sfântul să le ducă cu bine şi la 
sfânta cetate a Ierusalimului, fără pagubă, fără 
primejdie. Cele două mânecare ce sunt la Sagi- 
Cuzi, i-am scris adesea să ni le trimeată, şi încă nu 
ne-am învrednicit să le vedem. Ne rugăm ca şi 
Fericirea Ta să-i spuie cinstit dumisale, ca să le 
dăm unde le-am afierosit şi să scăpăm de datoria 
ce avem. 

Ginerii mei de aici, cu fiicele mele, și nora 
mea cu nepoții mei de fiu, se închină şi sărută 
dreapta-Ți preasfinţită; ai căruia ani să fie de la 
Dumnezeu preamulți şi pe deplin fericiţi, şi, de 
Dumnezeu ascultatele-Ți rugăciuni, cu noi. 

A Fericirii Tale fiică întru Hristos şi la 
poruncă, 
Maria Doamna 


REPERE 

SE 

13 martie 1719 
Doamna Maria Brâncoveanu, către Patriarhul 
Hrisant Notara, despre numirea ca Domn a lui 
Nicolae-Vodă şi starea țării 3 

Sfinţita scrisoare a Fericirii Tale, cu închină- 
ciune am primit-o; şi pentru buna-Ți sănătate m- 
am bucurat peste măsură. Am aflat şi cele scrise 
pe rând, adică pentru numirea preaînălțatului 
Domn Nicolae Voievod în strălucitul Scaun al Un- 
grovlahiei; la care m-am bucurat foarte şi am ridi- 
cat lui Dumnezeu cântări de mulțămire, că ne-a 
miluit pe noi şi toată această țară nenorocită, şi 
n-a lăsat să înainteze vreun străin, ci înălțimea Sa, 
care, fiind ca un fiu al nostru iubit şi preadorit, 
sunt sigură că, în fericitele zile ale înălțimii Sale, 
nu numai noi o vom duce bine şi liniştit, ci şi toată 
țara va lua mare uşurare. Pentru care, rugăm pe 
Dumnezeu Sfântul să-L întărească în preaînălța- 
tul Lui Scaun, cu cea mai deplină sănătate, bună- 
stare necontenită şi stare paşnică, întru ani prea 
mulți şi pe deplin fericiţi; şi să ne învrednicească 
a ne închina lui după dorirea şi vrerea noastră. 

Vei afla însă Fericirea Ta că locul se află în 
mare strâmtorare şi ne rugăm să vorbeşti prea- 


8 Reprodusă după N. lorga, Documente greceşti privitoare la istoria românilor, partea a II-a, 1716-1777, Bucureşti, 

înălțatului Domn despre aceasta, care, poate, cu 
mărinimia înălțimii Sale, va face vreo chiverni- 
sire, aşa încât să se aducă oareşce uşurare, mai 
ales şi pentru toată casa noastră, faţă de care, deşi 
sunt sigură, cum spusei mai înainte, că se va 
purta cu bunăvoință mare şi călduroasă iubire, 
cum şi făgăduieşte, şi prin fapte a dovedit-o în 
vremea nenorocirii noastre, dar rugăm şi pe Fe- 
ricirea Ta să nu lipseşti a-i spune ce vei găsi cu 
cale. Pe care, ca un fiu sufletesc al Tău, nu mă 
îndoiesc că te va asculta Ia câte.i vei spune. 
Acestea. Ci ne rugăm, iarăşi, să avem sfinţita- 
Ți scrisoare vădindu-Ți buna sănătate; ai cărui 
ani fie de la Dumnezeu preamulți şi pe deplin feri- 
ciți, şi, de Dumnezeu ascultatele-Ți rugăciuni, cu 
noi. 
A Fericirii Tale fiică întru Hristos 
şi la poruncă, 
Maria Doamna 
sees 
Iulie 1719 
Doamna Maria Brâncoveanu, către Patriarhul 
Hrisant Notara, despre moartea fratelui ei, Pană 
Negoiescu, şederea lui Nicolae-Vodă şi a 
Patriarhului în casele ei de la Mogoşoaia şi 
despre familia ei? 


Sfinţita scrisoare a Fericirii Tale, cu închină- 
ciune am primit-o, din care aflându-Ți buna sănă- 
tate, m-am bucurat peste măsură şi am înălțat lui 
Dumnezeu imnuri şi cântări de mulțămire. 

Mulțămim foarte mult Fericirii Tale pentru 
părinteasca preafierbinte iubire ce o ai către noi, 
care iubire şi mai înainte ne era cunoscută nouă. 
Şi acuma ne-am încredințat mai mult de dânsa, 
deoarece La o vreme ca aceasta nu Te-ai răbdat să 
taci, ci, mişcat de părinteasca-Ți iubire, ai scris, 
cercetând pentru sănătatea noastră: pentru care 
vei şi afla că, din mila lui Dumnezeu şi cu rugă- 
ciunile sfinte ale Fericirii Tale, până acum suntem 
sănătoşi cu toții. 

Pentru preadulcele nostru frate, Pană, desi- 
gur că ne-am scârbit mult, şi am vărsat pâraie de 
lacrămi pentru încetarea lui din viaţa aceasta, ba 
am ajuns pe pragul morţii, din nemăsurata noas- 
tră tulburare. Dar, gândindu-ne iarăși, după sfatul 


ROST 


Tău părintesc, că din aceasta nu iese nici un folos, 
am tăcut, dând slavă lui Dumnezeu, pe care-l şi 
rog ca pe acela să-l odihnească în corturile Drep- 
ților, iar celor rămaşi în urmă să le dea sănătate şi 
viață îndelungată, şi să nu mă mai pedepsească în 
viața mea de acum înainte cu o altă întâmplare ca 
aceasta. 

Pentru preaînălțatul nostru Domn, cum că 
se află la Mogoşoaia, ne pare foarte bine, şi ne bu- 
curăm pentru dragostea şi cinstea ce ne-o arată 
nouă. Dumnezeu Cel întru toate milostiv să-L pă- 
zească pe Înălțimea Sa sănătos şi bucuros, de ase- 
menea şi pe prealuminata-i Doamnă, şi pe dum- 
nealor beizadelele, vlăstarele luminate ale înălţi- 
mii Sale, şi ne rugăm ca, până ce Dumnezeu Cel 
mult milostiv va face mila Sa şi va opri această 
dreaptă a Sa mânie, dacă află Înălțimea Sa acolo 
odihna-l, să stea, şi o vom cunoaşte ca laudă şi 
cinste mare a noastră. 

Nora mea, Aniţa, cu nepotul meu de fiu 
Constantin, şi cu Maria se închină şi sărută sfinți 
ta-Ţi dreaptă. 

Ne rugăm de Fericirea Ta să nu lipsească 
smeritele noastre nume din fericitele-Ți rugăciu- 
ni către Dumnezeu, ca să ne fie cu milă asupra 
noastră şi să ne păzească de dreapta-l mânie, care 
cu dreptate s-a pornit asupră-ne. 

Acestea. Iar anii Fericirii Tale fie preamulți şi 
fericiţi şi, rugăciunile-Ți, de Dumnezeu ascultate 
cu noi. 


A Fericirii Tale fiică întru Hristos 
şi la poruncă, 
Maria Doamna 
ra 
17 iulie 1719 
Maria Brâncoveanu, către Patriarhul Hrisant 
Notara, despre retragerea Domnului şi numirea 
ginerelui ei Iordachi ca Logofăt 10 


Sfințita scrisoare a Fericirii Tale cu închinăci- 
une am primit-o şi pentru buna-Ți sănătate am 
înălțat imnuri de mulțămire lui Dumnezeu. Am 
aflat şi cele scrise pe rând; şi, cât despre retrage- 
rea preaînălțatului Domn de pe aici, ne-a părut 
rău mult, deoarece ne răzimam cu tot sufletul 
nostru întru aceea ca să stea pe aici, având-o 


9 Reprodusă după N. lorga, Documente grecești privitoare la istoria românilor, partea a I-a, 1716-1777, Bucureşti, 

aceasta, cum TȚi-am şi scris-o mai înainte, drept 
laudă şi cinste a noastră. Dar, poate că şi 
înălțimea Sa s-a retras pentru această boală; care 
lucru, dacă e de acest fel, cu bună socoteală a 
făcut-o, căci a se şi muta cineva adesea la vremea 
de azi, nu e fără folos. Iar, cât pentru Fericirea Ta, 
că ai rămas la case, nu că îmi pare rău, cum spui, 
ci mai curând bine mi-a părut şi ne-am bucurat 
foarte; pe care Dumnezeu Sfântul să Te ție în cea 
mai deplină sănătate şi toată bucuria şi Te rugăm 
să stai în case cât pofteşti, căci şi noi într-acolo, 
aşa de repede, n-avem de gând să venim. 

Iată că am poruncit şi pârcălabului să aibă 
grijă a nu lipsi nimic şi rugăm ca şi Fericirea Ta, 
atât despre pivniţă, cât şi despre celelalte, să 
orânduieşti ca un stăpân al casei, fără vreo sfială; 
şi, de vom auzi că nu faci cum îţi spunem, să fii si- 
gur că ne va părea foarte rău şi că ne vom supăra 
pe Tine. 

Pe lângă acestea, scrii Fericirea Ta că, fiind 
acolo, ai auzit despre dumnealui Iordachi, ginere- 
le meu, cum că preaînălțatul Domn ka făcut 
Logofăt; şi spui să nu bănuim cum că a făcut-o cu 
vreo mânie, căci şi Fericirea Sa are şi acum fără 
îndoială aceeaşi iubire ce o avea mai nainte către 
noişi către toată casa noastră, fără vreo îndoială. 
Şi cum că Preaînălțatul n-a făcut-o cu vreo mânie, 
preafericite Stăpâne, nu ne îndoim, căci şi noi şi 
toți ginerii noştri cunoaştem că se poartă cu dra- 


goste mare şi credinţă învederată către înălțimea 
Sa şi către credincioşii şi supuşii săi robi. Înălţi- 
mea Sa, sunt sigură, arată, nu zicem: mânie, ci 
iubire şi bunăvoință; de care rugăm pe înălțimea 
Sa să nu ne depărteze, ci, ca şi până acum, aşa şi 
de acum înainte să ne iubească, şi să ne miluiască 
cu chivernisirea celor ce trebuie. Iar, pentru boie- 
riile şi dregătoriile Curţii, cum îi va plăcea înălţi- 
mii Sale şi cum va găsi că e bine mintea Lui cea 
mare, aşa se cade să facă; unele ca acestea nu-i 
sunt date uneia ca mine să le cerceteze. 

Două scrisori le-am trimes alaltăieri cu 
Stolnicul chir Mateiu Fericirii Tale, care, de se va 
întâmpla să meargă cineva la Constantinopol, 
rugăm a se trimete. 

Nora mea, Aniţa, se închină şi sărută cu 
evlavie sfințita-Ți dreaptă; de asemenea şi 
nepoții mei Constantin şi Măriuţa, cari şi-au şi 
împărțit cele trimese lor frăţeşte şi fără vreo 
supărare, şi foarte mulțămesc Fericirii Tale că 
nu-i uiţi. 

Acestea. Iar anii Fericirii Tale fie de la Dum- 
nezeu preamulți şi cu totul fericiţi şi, rugăciuni- 
le-ţi ascultate de Dumnezeu, cu noi. 

A Fericirii Tale fiică întru Hristos 
şi la porunci, 
Maria Doamna 

PS. Am primit şi noi sardelele trimese şi 

foarte mulțămim. 

